stanford-oval/wikipedia huggingface dataset:
วัดปราสาททอง (จังหวัดสุพรรณบุรี)

| วัดปราสาททอง |
| --- | --- |

ที่ตั้ง: ตำบลท่าพี่เลี้ยง อำเภอเมืองสุพรรณบุรี จังหวัดสุพรรณบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดปราสาททอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าพี่เลี้ยง อำเภอเมืองสุพรรณบุรี จังหวัดสุพรรณบุรี
วัดปราสาททอง เป็นชื่อวัดแต่ตั้งเดิม ไม่ทราบแน่ชัดว่าสร้างเมื่อใด แต่ได้สันนิษฐานว่า คงจะสร้างในปลายสมัยกรุงศรีอยุธยาหรือต้นสมัยกรุงรัตนโกสินทร์ อย่างไรก็ดีสำนักงานพระพุทธศาสนาแห่งชาติระบุว่าตั้งวัดเมื่อ พ.ศ.  2423 ได้รับพระราชทานวิสุงคามสีมาเมื่อ พ.ศ. 2493
แต่เดิมมีชากก่ออิฐเป็นรูปทรงปราสาททอง 4 มุข อยู่เหนืออุโบสถหลังเก่า (รื้อไปแล้ว) ตั้งอยู่บนเนินดินสูงพอประมาณ ต่อมา พ.ศ. 2441 พระวิกรมมุนี เจ้าอาวาสวัดปราสาททอง ได้สร้างอุโบสถหลังใหม่ บนเนินดินทับซากปราสาท 4 มุขนั้น จึงทำให้มองไม่เห็นซากอิฐดังกล่าว ปลาย พ.ศ. 2492 ได้รื้ออุโบสถหลังเก่า ซึ่งเป็นอุโบสถเล็กหลังเตี้ย มีเพิงด้านหน้า มุงด้วยกระเบื้องดินเผา ด้านหน้ามีประตูเดียว ด้านหลังไม่มีประตู ต่อมา 26 มีนาคม พ.ศ. 2493 ได้ประกอบพิธีผูกพัทธสีมาอุโบสถหลังใหม่
ในอุโบสถมีภาพจิตรกรรมฝาผนังสมัยรัตนโกสินทร์ ประมาณปี พ.ศ. 2491 เขียนด้วยเทคนิคเขียนสีน้ำมันบนผนังปูนฉาบพื้นสีขาว ฝีมือช่างพื้นบ้าน เป็นเรื่องราวพุทธประวัติ ทศชาติชาดก ฏีกาพาหุง สังเวชนียสถานและพระเวสสันดรชาดก 13 กัณฑ์
ลายประจำยาม

ลายประจำยาม เป็นลายไทย พื้นฐานอีกประเภทหนึ่ง นอกเหนือจากลายกระจัง และลายกระหนก  เป็นลายที่ใช้สำหรับการออกลาย ผูกลาย (ประดิษฐ์ลาย) สำหรับลายอื่น ๆ ต่อไป เช่น ลายรักร้อย ลายหน้ากระดาน  ลายประจำยามก้านแย่ง และลายราชวัตร เป็นต้น
ลักษณะของลายประจำยาม

ลายประจำยาม จะอยู่ในรูปสี่เหลี่ยมทแยงมุม ประกอบด้วยวงกลมและกระจังใบเทศ ถ้าเป็นตัวย่อจะเป็นกระจังตาอ้อย
ลายประจำยามประเภทอื่น ๆ

ลายประเภทอื่น ที่อยู่ในลักษณะเช่นเดียวกับลายประจำยาม ได้แก่ พุ่มทรงข้าวบิณฑ ลายหน้าขบ
ลักษณะของพุ่มทรงข้าวบิณฑ และลายหน้าขบ

ลายพุ่มทรงข้าวบิณฑ จะอยู่ในรูปของสี่เหลี่ยมผืนผ้า กว้าง : สูง เท่ากับ 2 : 3 ส่วนบนและส่วนล่างเป็นกระจังใบเทศ ตรงกลางเป็นลักษณะกระจังตาอ้อย 2 ตัวหงายประกบกัน ด้านข้างมีการแบ่งแข้งสิงห์เหมือนกระจังใบเทศ
ลายหน้าขบ จะมีลักษณะคล้ายลายพุ่มทรงข้าวบิณฑ แต่จะมีการประดิษฐ์เป็นหน้าของสัตว์หิมพานต์
หนังสืออ่านเพิ่ม

โพธิ์ ใจอ่อนน้อม คู่มือลายไทย  โรงพิมพ์ธนาคารออมสิน พ.ศ. 2522.
พระเทวาภินิมมิต สมุดตำราลายไทย โรงพิมพ์คุรุสภา พ.ศ. 2530. ISBN 974-0038-44-1
สันติ เล็กสุขุม กระหนกในดินแดนไทย  สำนักพิมพ์มติชน พ.ศ. 2539. ISBN 974-7120-30-5
แหล่งข้อมูลอื่น

พุทธศิลปะสถาปัตยกรรม ภาคต้น โดย พระพรหมพิจิตร
จิตรธานี เก็บถาวร 2007-08-14 ที่ เวย์แบ็กแมชชีน
วัดปราสาทบูรพาราม

| วัดปราสาทบูรพาราม |
| --- | --- |


ที่ตั้ง: เลขที่ 164 หมู่ที่ 13 บ้านโคกเมือง  ตำบลจรเข้มาก อำเภอประโคนชัย จังหวัดบุรีรัมย์
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดปราสาทบูรพาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลจรเข้มาก อำเภอประโคนชัย จังหวัดบุรีรัมย์ มีเนื้อที่ 14 ไร่ 1 งาน 35 ตารางวา เป็นสถานที่ท่องเที่ยวเชิงประวัติศาสตร์ ที่ตั้งอยู่ใกล้กับปราสาทเมืองต่ำ
วัดปราสาทบูรพารามได้รับอนุญาตให้ตั้งวัดเมื่อ พ.ศ. 2511 โดยนายสังคม ทองกุล เป็นบุตรนายเง่า นางดำ ทองกุล อยู่บ้านโคกเมือง เลขที่ 164 หมู่ที่ 13 ตำบลจรเข้มาก อำเภอประโคนชัย จังหวัดบุรีรัมย์ เป็นผู้มอบถวายทีดินให้แก่วัด โดยมีพระภิกษุสงฆ์ชื่อหลวงพ่อบุญธรรม คุณสมฺปนฺโน ซึ่งเป็นผู้ปกครองดูแลวัดในขณะนั้น กระทรวงศึกษาธิการประกาศตั้งเป็นวัดอย่างถูกต้องตามกฎหมายเมื่อวันที่ 12 พฤศจิกายน พ.ศ. 2512 ได้รับพระราชทานวิสุงคามสีมาเมื่อ พ.ศ. 2516
ลิขิตรัก หิมะโปรย

| ลิขิตรัก หิมะโปรย |
| --- | --- |
กำกับ: ยูกิซาดะ ไอซาโอะ
เขียนบท: ซาโตะ ชินซุเกะ
นักแสดงนำ: ซึมะบุกิ ซาโตชิ, ทาเคอุจิ ยูโกะ, ทาคาโอกะ โซซุเกะ, โอกุซุ มิชิโยะ, ทากุชิ โทโมโรโวะ, อิชิมารุ โคจิโร่
วันฉาย: 2005
ความยาว: 150 นาที
ภาษา: ญี่ปุ่น
ข้อมูลจาก IMDb
ข้อมูลจากสยามโซน
ลิขิตรัก หิมะโปรย  (春の雪 Haru no Yuki,)เป็นภาพยนตร์ดัดแปลงจาก Spring Snow โดย Yukio Mishima  ออกฉายเมื่อปี 2005 กำกับโดย  ยูกิซาดะ อิซาโอะ
ดูเพิ่ม

(ญี่ปุ่น) เว็บไซต์ทางการ
Spring Snow ที่อินเทอร์เน็ตมูวีเดตาเบส
ข้อมูลภาพยนตร์เรื่อง ลิขิตรัก หิมะโปรย
รีวซากุ ชิจิวะ

รีวซากุ ชิจิวะ (ญี่ปุ่น: 千々和 竜策; โรมาจิ: Chiziwa Ryūsaku) เกิดเมื่อวันที่ 27 พฤษภาคม ค.ศ. 1969 เป็นนักพากย์ชายชาวญี่ปุ่น
ผลงานการพากย์

Aqua Kids
Basilisk: The Kouga Ninja Scrolls
Digimon Savers
Elemental Gelade
Gokusen
Hellsing Ultimate - Old Tourist (Ep. 3)
Kamen Rider Kiva - Rhinoceros Fangire
Le Chevalier D'Eon
Planetarian: The Reverie of a Little Planet
The Big Bang Theory (Japanese dub) - Leonard
The Galaxy Railways
Tokyo Majin Gakuen Kenpucho: Tou
Yoshimune
Zyuden Sentai Kyoryuger - Beautiful Zoreamer
แหล่งข้อมูลอื่น

Ryūsaku Chiziwa's personal website
รีวซากุ ชิจิวะ  ที่เครือข่ายข่าวอนิเมะ
วิทยุ (แก้ความกำกวม)

วิทยุ อาจหมายถึง:
เครื่องรับวิทยุ เครื่องที่มีหน้าที่เปลี่ยนคลื่นแม่เหล็กไฟฟ้าที่รับได้จากเครื่องส่งวิทยุให้กลับเป็นคลื่นเสียงตามเดิม
เครื่องส่งวิทยุ เครื่องที่มีหน้าที่เปลี่ยนคลื่นเสียงให้เป็นคลื่นแม่เหล็กไฟฟ้าออกสู่อากาศ
วิทยุสมัครเล่น
คลื่นวิทยุ กระแสคลื่นแม่เหล็กไฟฟ้าชนิดที่เคลื่อนไปตามอากาศโดยไม่ต้องใช้สาย และอาจเปลี่ยนเป็นเสียงหรือรูปได้
ถนนวิทยุ ถนนในกรุงเทพมหานคร เชื่อมถนนเพลินจิตกับถนนพระรามที่ 4
รายพระนามเจ้านายที่ได้รับการเฉลิมพระยศในสมัยกรุงศรีอยุธยา

รายพระนามเจ้านายที่ได้รับการเฉลิมพระยศในสมัยกรุงศรีอยุธยา
แผ่นดินสมเด็จพระศรีสุธรรมราชา

สมเด็จพระนารายณ์ เป็น กรมพระราชวังบวรสถานมงคล
แผ่นดินสมเด็จพระนารายณ์มหาราช

สมเด็จพระเจ้าน้องนางเธอ เจ้าฟ้าศรีสุพรรณ เป็น กรมหลวงโยธาทิพ
สมเด็จพระเจ้าลูกเธอ เจ้าฟ้าสุดาวดี เป็น กรมหลวงโยธาเทพ
แผ่นดินสมเด็จพระเพทราชา

หลวงสรศักดิ์ พระราชโอรสเป็น กรมพระราชวังบวรสถานมงคล ที่พระมหาอุปราช ภายหลัง คือ สมเด็จพระเจ้าเสือ
นายจบคชประสิทธิ์ ทรงบาศขวา กรมช้าง (เป็นคู่คิดเอาราชสมบัติ) เป็น กรมพระราชวังบวรสถานพิมุข
พระอัครมเหสีเดิม (กัน) เป็น พระอัครมเหสีกลาง
กรมหลวงโยธาทิพ  ซึ่งเป็นสมเด็จพระเจ้าน้องนางเธอในสมเด็จพระนารายณ์มหาราช เป็น พระอัครมเหสีฝ่ายขวา
กรมหลวงโยธาเทพ ซึ่งเป็นสมเด็จพระเจ้าลูกเธอในสมเด็จพระนารายณ์มหาราช เป็น พระอัครมเหสีฝ่ายซ้าย
พระองค์เจ้าชายแก้ว พระโอรสสมเด็จเจ้าฟ้าน้อยเป็น กรมขุนเสนาบริรักษ์
แผ่นดินสมเด็จพระเจ้าเสือ

เจ้าฟ้าเพชร พระราชโอรสพระองค์ใหญ่ (พระเจ้าท้ายสระ) เป็น กรมพระราชวังบวรสถานมงคล ที่พระมหาอุปราช
เจ้าฟ้าพร พระราชโอรสพระองค์น้อย เป็น พระบัณทูรน้อย
เจ้าแม่วัดดุสิต พระอัครมเหสีกลางในสมเด็จพระเพทราชาที่เป็นพระราชมารดาเลี้ยง เป็น กรมพระเทพามาตย์
แผ่นดินสมเด็จพระเจ้าอยู่หัวท้ายสระ

เจ้าฟ้าพร พระอนุชาธิราชในพระองค์ เป็น กรมพระราชวังบวรสถานมงคล ที่พระมหาอุปราช (ภายหลัง คือ พระเจ้าบรมโกศ)
เจ้าท้าวทองสุก พระราชชายาเดิม ยกเป็นพระอัครมเหสีที่ กรมหลวงราชานุรักษ์
เจ้าพระพิไชยสุรินทร์ เจ้าราชนิกูลในสมเด็จพระเพทราชาที่มีความชอบครั้งถวายราชสมบัติแก่พระเจ้าเสือ เป็น กรมหมื่นอินทรภักดี
แผ่นดินสมเด็จพระเจ้าอยู่หัวบรมโกศ

พระองค์ขาว พระราชชายาเดิม ยกเป็นพระอัครมเหสีขวา ทรงกรมเป็น กรมหลวงอภัยนุชิต
พระองค์พลับ พระราชชายาเดิม ยกเป็นพระอัครมเหสีซ้าย ทรงกรมเป็น กรมหลวงพิพิธมนตรี
เจ้าฟ้าธรรมาธิเบศร์ (เจ้าฟ้ากุ้ง) พระราชโอรสที่ประสูติแต่กรมหลวงอภัยนุชิต เป็น กรมขุนเสนาพิทักษ์ ภายหลังเป็น กรมพระราชวังบวรสถานมงคล ที่พระมหาอุปราช
เจ้าฟ้าเอกทัศ พระราชโอรสที่ประสูติแต่กรมหลวงพิพิธมนตรี เป็น กรมขุนอนุรักษ์มนตรี (ภายหลัง คือ สมเด็จพระที่นั่งสุริยาศน์อัมรินทร์)
เจ้าฟ้าอุทุมพร พระราชโอรสที่ประสูติแต่กรมหลวงพิพิธมนตรี เป็น กรมขุนพรพินิต และ กรมพระราชวังบวรสถานมงคล ตามลำดับ (ภายหลัง คือ สมเด็จพระเจ้าอุทุมพร)
เจ้าฟ้าพระนเรนทร พระราชโอรสในสมเด็จพระเจ้าอยู่หัวท้ายสระ เป็น กรมขุนสุเรนทรพิทักษ์
พระองค์เจ้าแขก พระเจ้าลูกยาเธอ เป็น กรมหมื่นเทพพิพิธ
พระองค์เจ้ามังคุด พระเจ้าลูกยาเธอ เป็น กรมหมื่นจิตรสุนทร
พระองค์เจ้ารถ พระเจ้าลูกยาเธอ เป็น กรมหมื่นสุนทรเทพ
พระองค์เจ้าปาน พระเจ้าลูกยาเธอ เป็น กรมหมื่นเสพภักดี
เจ้าฟ้าบรม พระราชธิดา เป็น กรมขุนเสนีย์นุรักษ์
เจ้าฟ้าอินทสุดาวดี พระราชธิดา ภายหลังพระราชทานให้เป็นพระอัครมเหสีในกรมพระราชวังบวรเสนาพิทักษ์ เป็น กรมขุนยิสารเสนี บ้างว่าเป็น เจ้าฟ้านุ่ม ภายหลังพระราชทานให้เป็น กรมขุนพิศาลเสนี
เจ้าฟ้าจีด พระองค์เจ้าดำพระเจ้าลูกยาเธอสมเด็จพระเพทราชาเป็นพระบิดา เจ้าฟ้าเทพพระธิดาพระเจ้าท้ายสระ เป็นพระมารดา เป็น กรมขุนสุรินทรสงคราม
รัชสมัยสมเด็จพระที่นั่งสุริยาศน์อมรินทร์

| ปี | พระนามเดิม | เฉลิมพระยศ | หมายเหตุ | อ้างอิง |
| --- | --- | --- | --- | --- |
| ปีใดไม่ปรากฏ | กรมหลวงพิพิธมนตรี พระราชชนนี | สมเด็จพระพันปีหลวง กรมพระเทพามาตุ |  |  |
| ปีใดไม่ปรากฏ | เจ้าอาทิตย์ | กรมหมื่นพิทักษ์ภูเบศร์ | พระโอรสในกรมพระราชวังบวรมหาเสนาพิทักษ์​ |  |
| ปีใดไม่ปรากฏ | พระองค์เจ้าแมงเม่า พระอัครมเหสี | กรมขุนวิมลพัตร |  |  |
บรรณานุกรม

พระราชพงศาวดาร ฉบับพระราชหัตถเลขา เล่ม 2. สมเด็จฯ เจ้าฟ้ากรมพระยาภาณุพันธุวงศ์วรเดช พิมพ์ขึ้นเป็นส่วนพระราชกุศลทานมัยในงานพระศพ พระเจ้าบรมวงศ์เธอ กรมหลวงวรเสฐสุดา, พระอรรคชายาเธอ กรมขุนอรรควรราชกัญญา, สมเด็จฯ เจ้าฟ้ากรมขุนพิจิตรเจษฎจันทร์ และสมเด็จฯ เจ้าฟ้ากรมขุนสวรรคโลกลักษณวดี. พ.ศ. 2455.
| ด ค กการเฉลิมพระยศเจ้านายในสมัยกรุงศรีอยุธยา |
| --- | --- | --- |
| กรมพระ | กรมพระเทพามาตย์ (กัน) • กรมพระเทพามาตุ (พลับ) |  |
| กรมหลวง | กรมหลวงราชานุรักษ์ • กรมหลวงพิพิธมนตรี • กรมหลวงโยธาทิพ • กรมหลวงโยธาเทพ • กรมหลวงอภัยนุชิต |  |
| กรมขุน | กรมขุนพรพินิต (*) () • กรมขุนยี่สารเสนีย์ • กรมขุนวิมลพัตร • กรมขุนสุรินทรสงคราม • กรมขุนเสนาบริรักษ์ • กรมขุนสุเรนทรพิทักษ์ • กรมขุนเสนาพิทักษ์ (*) • กรมขุนเสนีย์นุรักษ์ •  กรมขุนอนุรักษ์มนตรี () |  |
| กรมหมื่น | กรมหมื่นจิตรสุนทร • กรมหมื่นเทพพิพิธ • กรมหมื่นพิทักษ์ภูเบศร์ • กรมหมื่นสุนทรเทพ • กรมหมื่นเสพภักดี •  กรมหมื่นอินทรภักดี   = สืบราชสมบัติ • * = กรมพระราชวังบวร • ตัวเอียง = ฝ่ายใน |  |
สมัยกรุงศรีอยุธยา • สมัยกรุงธนบุรี • สมัยกรุงรัตนโกสินทร์
วัดปลักคล้า

| วัดปลักคล้า |
| --- | --- |


ที่ตั้ง: ตำบลโคกม่วง อำเภอคลองหอยโข่ง จังหวัดสงขลา
ประเภท: วัดราษฎร์
นิกาย: มหานิกาย
พระพุทธรูปสำคัญ: พระพุทธลาภดำรงค์
เจ้าอาวาส: พระครูวีระเขมคุณ (พ่อท่านกล่อม เขมวิโร)
 สถานีย่อยพระพุทธศาสนา
วัดปลักคล้า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโคกม่วง อำเภอคลองหอยโข่ง จังหวัดสงขลา มีเนื้อที่ 10 ไร่ มีธรณีสงฆ์ 3 แปลง เนื้อที่  9 ไร่ 2 งาน ปัจจุบันมีพระครูวีระเขมคุณ (พ่อท่านกล่อม เขมวิโร) เป็นเจ้าอาวาส
วัดปลักคล้าสร้างเป็นวัด พ.ศ. 2429 ได้รับพระราชทานวิสุงคามสีมาเมื่อ พ.ศ. 2442 อุโบสถสร้างเมื่อ พ.ศ. 2462 กว้าง 8 เมตร โครงสร้างไม้เนื้อแข็ง หลังคามุงด้วยกระเบื้องดินเผา ศาลาการเปรียญ กว้าง 17 เมตร ยาว 14 เมตร วิหารประธาน กว้าง 45 ยาว 35 เมตร ปูชนียวัตถุมี พระพุทธลาภดำรงค์ ที่เคารพบูชาของชาวพุทธ ศาสนิกชนทั้งชาวไทยและชาวมาเลเซีย ประเทศเพื่อนบ้านที่เดินทางแวะมาเป็นประจำต่างมากราบไหว้ขอพร พระพุทธลาภดำรงค์สร้างเมื่อ พ.ศ. 2529 ขนาดองค์พระหน้าตักกว้าง 8 เมตร สูง 12 เมตร เครื่องรางของวัด คือ พระปิดตาหลวงพ่อกล่อม
รายนามเจ้าอาวาส

ท่านเอียด
พระอธิการนวน
พระอธิการสีแก้ว
พระใบฎีกาแช่ม เขมงคโร
พระอธิการเกลื่อน เตชบุญโญ
พระครูวีระเขมคุณ (พ่อท่านกล่อม เขมวิโร)
วัดปรีดาราม

| วัดปรีดาราม |
| --- | --- |

ชื่อสามัญ: วัดปรีดาราม, วัดยายส้ม
ที่ตั้ง: ตำบลคลองจินดา อำเภอสามพราน จังหวัดนครปฐม
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดปรีดาราม (ยายส้ม) เป็นวัดราษฎร์ สังกัดคณะสงฆ์หนกลาง ภาค 14 สร้างขึ้นเมื่อ พ.ศ. 2444 โดยคุณยายส้ม ได้บริจาคที่ดินในการสร้างวัด พร้อมญาติโยมในบริเวณนั้น เมื่อสร้างขึ้นในตอนแรกได้ตั้งชื่อว่า "วัดยายส้ม" ต่อมาภายหลังเปลี่ยนชื่อวัดเป็น "วัดปรีดาราม"
เจ้าอาวาส

วัดปรีดาราม มีเจ้าอาวาสปกครองวัดมาแล้วดังนี้
| ลำดับ | รายนาม | ปีที่ดำรงตำแหน่ง | หมายเหตุ |
| --- | --- | --- | --- |
| 1 | พระอาจารย์ฮะ | - |  |
| 2 | พระอาจารย์มา | - |  |
| 3 | พระอาจารย์จู | - |  |
| 4 | พระอาจารย์บู๊ | - |  |
| 5 | พระอาจารย์พัด | - |  |
| 6 | พระอธิการเจิม วิสุทฺธิญาโณ | - |  |
| 7 | พระครูสถิตโชติคุณ (ไสว ฐิตวณฺโณ) | - 2543 |  |
| 8 | พระราชปริยัติโมลี (โสภา เขมสรโณ ป.ธ.9) | 2543-2544 | (วัดพระงาม) รักษาการ |
| 9 | พระครูเกษมสาธุวัฒน์ (สมชาย สุภาจาโร) | 2544-ปัจจุบัน |  |
รีว มูรากามิ

รีว มูรากามิ (村上 龍) ชื่อเกิดคือ รีวโนซูเกะ มูรากามิ (村上 龍之介) เกิดเมื่อวันที่ 19 กุมภาพันธ์ 1952 ในซาเซโบะ จังหวัดนางาซากิ เป็นนักเขียนนวนิยายและนักสร้างหนัง เขาถูกยกย่องว่าเป็น 'มาราโดนาแห่งวงวรรณกรรมญี่ปุ่น'
ผลงาน

ผลงานชิ้นแรกของมูรากามิเป็นนิยายขนาดสั้นชื่อ Almost Transparent Blue เขียนขึ้นขณะที่เขายังเป็นนักศึกษามหาวิทยาลัยศิลปะมุซาชิโนะ เนื้อหาเกี่ยวกับความสำส่อนทางเพศและการเสพยาในหมู่เยาวชนวัยรุ่นญี่ปุ่น นิยายเรื่องนี้ได้รับเสียงชื่นชมว่าเป็นวรรณกรรมรูปแบบใหม่ และได้รับรางวัลผลงานนักเขียนหน้าใหม่ยอดเยี่ยมในปี 1976 ถึงแม้จะมีคนวิพากษ์วิจารณ์ว่าเป็นนักประพันธ์แห่งยุคเสื่อมทราม ต่อมาในปีเดียวกัน Almost Transparent Blue ได้รับรางวัลอะคุตะกะวะ ส่งผลให้มูรากามิเป็นนักเขียนระดับเบสเซลเลอร์ขึ้นมาทันที ในปี 1980 เขาตีพิมพ์นิยายที่มีขนาดยาวกว่ามากชื่อ Coin Locker Babies และเป็นอีกครั้งที่ผลงานของเขาได้รับคำชื่นชม
นิยายเรื่อง Audition ถูกดัดแปลงเป็นภาพยนตร์โดยผู้กำกับหนังเลือดสาด ทาคาชิ มิอิเกะ มูรากามิชื่นชอบเป็นอย่างมาก และอวยพรให้มิอิเกะประสบความสำเร็จในการสร้างภาพยนตร์ที่ดัดแปลงมาจากนิยายอีกเรื่องของเขาชื่อ Coin Locker Babies บทภาพยนตร์ถูกส่งต่อไปให้ผู้กำกับ จอร์แดน กัลแลนด์ ดำเนินการ อย่างไรก็ตาม มิอิเกะไม่อาจหาทุนมาทำโครงการนี้ได้ ปัจจุบัน บทดัดแปลงที่กำกับโดย มิเชล ซิเว็ตต้า อยู่ระหว่างการถ่ายทำ
นอกจากนี้ มูรากามิยังเล่นกลองในวงดนตรีร็อกที่เรียกว่า ซีลาแคนท์ (Coelacanth) และเป็นพิธีกรรายการโทรทัศน์
รายชื่อหนังสือโดยสังเขป

| ปี | ชื่อหนังสือภาษาญี่ปุ่น | ชื่อหนังสือภาษาอื่น | หมายเหตุ |
| --- | --- | --- | --- |
| 1976 | 限りなく透明に近いブルー Kagirinaku tōmeini chikai burū | Almost Transparent Blue | *ได้รับรางวัลอะคุตะกะวะ |
| 1980 | コインロッカー・ベイビーズ Koinrokkā Beibīzu | Coin Locker Babies |  |
| 1987 | 69 sixty nine Shikusutinain | 69 |  |
| 1994 | ピアッシング Piasshingu | ปมซ่อนฆ่า Piercing | *สนพ.เอิร์นเนส พับลิชชิ่ง |
| 1997 | イン ザ・ミソスープ In za Misosūpu | มิโซะเลือด In the Miso Soup | *สนพ.เอิร์นเนส พับลิชชิ่ง |
| 1999 | オーディション Ōdishon | Audition |  |
รายชื่อภาพยนตร์โดยสังเขป

| ปี | ชื่อหนังภาษาญี่ปุ่น | ชื่อหนังภาษาอื่น | หมายเหตุ |
| --- | --- | --- | --- |
| 1999 | オーディション Ōdishon | ออดิชั่น เลือกเธอมา...ฆ่า Audition | นิยาย |
ลิขิตรัก จากฟากฟ้า

| ลิขิตรัก จากฟากฟ้า |
| --- | --- |
กำกับ: Don Roos
เขียนบท: Don Roos
อำนวยการสร้าง: Michael Besman Steve Golin
นักแสดงนำ: Ben Affleck Gwyneth Paltrow Tony Goldwyn Natasha Henstridge Jennifer Grey
กำกับภาพ: Robert Elswit
ตัดต่อ: David Codron
ดนตรีประกอบ: Mychael Danna
ผู้จัดจำหน่าย: Miramax Films
วันฉาย: 15 พฤศจิกายน ค.ศ. 2000
ความยาว: 106 นาที
ประเทศ: สหรัฐอเมริกา
ภาษา: อังกฤษ
ทุนสร้าง: $36,000,000
ข้อมูลจาก All Movie Guide
ข้อมูลจาก IMDb
ลิขิตรัก จากฟากฟ้า เป็นภาพยนตร์ที่ออกฉายในปี ค.ศ. 2000 กำกับโดย Don Roos
รายชื่อนักแสดง

Ben Affleck - Buddy Amaral
Gwyneth Paltrow - Abby Janello
Natasha Henstridge - Mimi Prager
Edward Edwards - Ron Wachter
Jennifer Grey - Janice Guerrero
Tony Goldwyn - Greg Janello
Lisa Carpenter-Prewitt - Carol Wilson
Lisa Joyner - T.V. Announcer
Richard Saxton - CNN Reporter
Caroline Aaron - Donna
David Dorfman - Joey Janello
Alex D. Linz - Scott Janello
Juan García - Kevin Walters
Mary Ellen Lyon - Ellen Seitz
Joe Morton - Jim Willer
Johnny Galecki- Seth
ดูเพิ่ม

ลิขิตรัก จากฟากฟ้า ที่อินเทอร์เน็ตมูวีเดตาเบส
Movie stills
สยามโซน
วาเลนไทน์

วาเลนไทน์ อาจหมายถึง
วันวาเลนไทน์
นักบุญวาเลนไทน์ (Saint Valentine)
พระสันตปปาวาเลนไทน์ (Pope Valentine)
วาเลนไทน์ (รัฐเนแบรสกา) เมืองวาเลนไทน์ใน เคาน์ตีเชอร์รี ในรัฐเนแบรสกา สหรัฐอเมริกา ประชากรประมาณ 3,000 คน
ฮาร์ปี้ วาเลนไทน์ ตัวละครจากเซนต์เซย่า
วินเซนต์ วาเลนไทน์ ตัวละครจาก ไฟนอลแฟนตาซี VII
จิลล์ วาเลนไทน์ ตัวละครจากเกมและภาพยนตร์เรื่อง Resident Evil
ลิขิตรักสองราชันย์

ลิขิตรักสองราชันย์ (เกาหลี: 대군 - 사랑을 그리다) เป็นละครโทรทัศน์ของเกาหลีใต้ปี 2018 นำแสดงโดยยุน ชี-ยุน, จิน เซ-ย็อน และจู ซัง-อุก ซีรีส์ออกอากาศทาง TV Chosun ตั้งแต่วันที่ 3 มีนาคม ถึง 6 พฤษภาคม 2018 ในวันเสาร์และอาทิตย์ เวลา 22:50 น. (เวลามาตรฐานเกาหลี)
ละครเรื่องนี้ได้รับเรตติ้ง 5.627% ในตอนจบกลายเป็นละครของทีวีโชซันที่มีเรทติ้งสูงสุดเป็นอันดับสี่รองจาก Love (ft. Marriage and Divorce),  Queen: Love and War, และ Kingmaker: The Change of Destiny
เรื่องย่อ

ละครเกี่ยวกับเจ้าชายสององค์ที่กลายเป็นคู่แข่งกันเนื่องจากรักผู้หญิงคนเดียวกัน ละครเรื่องนี้มีพื้นฐานมาจากเรื่องจริงของเจ้าชายอันพย็อง และพระเจ้าเซโจ
นักแสดง

ยุน ชี-ยุน รับบทเป็น อี ฮวี, เจ้าชายอึนซ็อง (อิงจาก เจ้าชายอันพย็อง)
จ็อน จิน-ซอ [ko] รับบทเป็น อี ฮวี วัยเด็ก
จิน เซ-ย็อน รับบทเป็น ซ็อง จา-ฮย็อน
จู ซัง-อุก รับบทเป็น อี คัง, เจ้าชายจินยัง (อิงจาก พระเจ้าเซโจ)
ชเว คว็อน-ซู รับบทเป็น อี คัง วัยเด็ก
วาเลนเซีย (แก้ความกำกวม)

วาเลนเซียหรือบาเลนเซีย (Valencia) ซึ่งดั้งเดิมคือเมืองและภูมิภาคในประเทศสเปน อาจหมายถึง:
เมืองบาเลนเซีย (Valencia) เมืองหลวงของจังหวัดและแคว้นปกครองตนเองบาเลนเซีย
แคว้นปกครองตนเองบาเลนเซีย (Valencian Community)
ราชอาณาจักรบาเลนเซีย (Kingdom of Valencia)
จังหวัดบาเลนเซีย (Valencia) ในแคว้นชื่อเดียวกัน
เมืองบาเลนเซียเดอัลกันตารา (Valencia de Alcántara) จังหวัดกาเซเรส แคว้นเอซเตรมาดูรา
เมืองบาเลนเซียเดลัสตอร์เรส (Valencia de las Torres) จังหวัดบาดาโฆซ แคว้นเอซเตรมาดูรา
เมืองบาเลนเซียเดลมอมบูเอย์ (Valencia del Mombuey) จังหวัดบาดาโฆซ แคว้นเอซเตรมาดูรา
มหาวิทยาลัยบาเลนเซีย มหาวิทยาลัยที่เก่าแก่ที่สุดในประเทศสเปน
สโมสรฟุตบอลบาเลนเซีย (Valencia CF)
เมืองบาเลนเซีย (Valencia) รัฐการาโบโบ ประเทศเวเนซุเอลา
เมืองบาเลนเซีย (Valencia) จังหวัดโลสริโอส ประเทศเอกวาดอร์
เมืองบาเลนเซียเดฟูเอนเตส (Valencia de Fuentes) รัฐกัวนาฮัวโต ประเทศเม็กซิโก
เขตวาเลนเซีย (Valencia) เมืองซันเกรกรันเด ประเทศตรินิแดดและโตเบโก
เมืองวาเลนเซีย (Valencia) จังหวัดโบโฮล
เมืองวาเลนเซียซิตี (Valencia City) จังหวัดบูคิดโนน
เมืองวาเลนเซีย (Valencia) จังหวัดเนโกรสโอเรียนตัล
ชุมชนวาเลนเซีย (Valencia) ในหุบเขาแซนตาแคลริตา รัฐแคลิฟอร์เนีย
เมืองวาเลนเซีย (Valencia) รัฐนิวเม็กซิโก
เมืองวาเลนเซีย (Valencia) รัฐเพนซิลเวเนีย
เมืองวาเลนเซียเวสต์ (Valencia West) รัฐแอริโซนา
Valencia หนังสือของ มิเชลล์ ที (Michelle Tea)
เอสเอส วาเลนเซีย เรือที่เกยตื้นนอกชายฝั่งรัฐบริติชโคลัมเบียใน ค.ศ. 1906
วาเลนเซีย (วงดนตรี) วงดนตรีอัลเทอร์เนทีฟจากสหรัฐ
ส้มวาเลนเซีย (Valencia orange) -- ส้มสายพันธุ์หนึ่ง
วัดปราสาทสิทธิ์

| วัดปราสาทสิทธิ์ |
| --- | --- |


ชื่อสามัญ: วัดปราสาทสิทธิ์, วัดดอนไผ่, วัดหลักห้า
ที่ตั้ง: ตำบลประสาทสิทธิ์ อำเภอดำเนินสะดวก จังหวัดราชบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดปราสาทสิทธิ์ ตั้งอยู่ในเขตพื้นที่หมู่ 5 ตำบลประสาทสิทธิ์  อำเภอดำเนินสะดวก  จังหวัดราชบุรี ซึ่งแต่เดิมตำบลประสาทสิทธิ์รวมอยู่กับตำบลดอนไผ่ ในบริเวณหลัก 5 ริมคลองดำเนินสะดวก ชาวบ้านจึงมักเรียกว่า วัดดอนไผ่ หรือ วัดหลักห้า มีพื้นที่ 12ไร่เศษ วัดเดิมตั้งอยู่ห่างจากริมคลองดำเนินสะดวกประมาณ 500 เมตร ซึ่งปัจจุบันคือที่ตั้งอุโบสถ สร้างโดยสมเด็จเจ้าพระยาบรมมหาศรีสุริยวงศ์   (ช่วง บุนนาค) ในสมัยรัชกาลที่ 4 โดยสร้างขึ้นในปีฉลู พ.ศ. 2369
มูลเหตุของการสร้างวัดปราสาทสิทธิ์

เมื่อ พ.ศ. 2371 รัชกาลที่ 3 ทรงปรารภว่าคลองสุนัขหอน ซึ่งเป็นคลองเชื่อมต่อระหว่างแม่น้ำแม่กลองกับแม่น้ำท่าจีน ที่ตำบลรางเข้ มักตื้นเขินอยู่บ่อยครั้ง 
จะแก้ปัญหาอย่างไร เจ้าพระยาพระคลัง (ดิศ บุนนาค) จึงกราบบังคมทูลว่าควรขุดคลองแยกจากคลองสุนัขหอนผ่านทุ่งริมหมู่บ้านโพหัก พระบาทสมเด็จพระนั่งเกล้าเจ้าอยู่หัว 
จึงรับสั่งให้ขุดคลองดังกล่าว โดยชาวจีนเป็นผู้รับจ้าง ซึ่งชาวจีนเหล่านี้อาศัยอยู่ที่โคกสูงในเขตตำบลดอนไผ่ หรือปัจจุบันคือที่ตั้งอุโบสถของวัดปราสาทสิทธิ์  
เมื่อขุดคลองดังกล่าวเสร็จ เจ้าพระยาพระคลังได้มาตรวจดูความเรียบร้อย โดยมี เจ้าพระยาศรีสุริยวงศ์ (ช่วง บุนนาค) ติดตามมาพร้อมกับบิดา ด้วยเจ้าพระยาพระคลังได้ปรารภว่า โคกนี้สูงใหญ่และกว้าง วางเหมาะที่จะสร้างวัด แต่แล้วก็ยังมิได้สร้างวัด
ต่อมา พระบาทสมเด็จพระจอมเกล้าเจ้าอยู่หัว รัชกาลที่ 4 ได้ทรงพระราชดำริ เมื่อ พ.ศ. 2409 ร.ศ.85 ปีขาล เห็นว่าการคมนาคมที่ไปมาระหว่างกรุงเทพมหานคร กับจังหวัดสมุทรสาคร มีคลองภาษีเจริญสำหรับการสัญจรไปมาได้สะดวกดี แต่ถ้าหากมีคลองระหว่างกรุงเทพมหานครกับจังหวัดสมุทรสงคราม และจังหวัดราชบุรี ก็จะสะดวกขึ้นอีกเป็นอันมาก โดยอาศัยแม่น้ำแม่กลองเป็นสื่อกลาง การไปมาหาสู่ การเดินทางค้าขายทางน้ำจะมีความสะดวกและคล่องตัวมากยิ่งขึ้น
ใน พ.ศ. 2409 นั้นเอง พระบาทสมเด็จพระจอมเกล้าเจ้าอยู่หัวจึงทรงพระกรุณาโปรดเกล้าฯ ให้เจ้าพระยาศรีสุริยวงศ์ (ช่วง บุนนาค) ที่สมุหพระกลาโหม  เป็นผู้อำนวยการในการขุดคลองดำเนินสะดวก เพื่อเชื่อมต่อระหว่างแม่น้ำท่าจีน กับแม่น้ำแม่กลอง ในระหว่างการขุดคลองดำเนินสะดวกนั้น เมื่อขุดคลองมาถึงหลักห้า ซึ่งเป็นพื้นที่สูงในเขตตำบลดอนไผ่  เจ้าพระยาศรีสุริยวงศ์ (ช่วง บุนนาค) ก็รำลึกถึงบิดา คือ สมเด็จเจ้าพระยาบรมมหาประยูรวงศ์ (ดิศ บุนนาค) ที่เคยปรารภถึงการสร้างวัด ณ ที่แห่งนี้  เจ้าพระยาศรีสุริยวงศ์ (ช่วง บุนนาค) จึงตกลงใจสร้างวัดขึ้นด้วยเหตุ 3 ประการคือ
เพื่อปฏิบัติตามความประสงค์ของบิดา สมเด็จเจ้าพระยาบรมมหาประยูรวงศ์
เพื่ออุทิศส่วนกุศลให้กับน้องสาวที่วายชนม์ไปแล้ว
เพื่อมีไว้ให้พุทธศาสนิกชนได้ประกอบศาสนพิธีต่าง ๆ
เมื่อสร้างวัดแล้วเสร็จเดิมให้นามวัดตามนามฉายาของสมเด็จเจ้าพระยาบรมมหาประยูรวงศ์ว่า วัดสมเด็จพระปราสาทสิทธิดาราม ตั้งอยู่ห่างจากริมคลองดำเนินสะดวก ประมาณ 500 เมตร ต่อมาภายหลังได้ย้ายวัดมาอยู่ติดริมคลองดำเนินสะดวก ที่ตั้งวัดเดิมก็เหลือไว้แต่เพียงอุโบสถ  สมเด็จพระมหาสมณเจ้า กรมพระยาวชิรญาณวโรรส เสด็จมาตรวจมีรับสั่งว่า วัดควรจะมีชื่อตามตำบลที่ตั้งอยู่ คือ ควรเรียกว่า วัดดอนไผ่ และให้ใช้ชื่อเป็นทางการว่า วัดปราสาทสิทธิ์
สมเด็จเจ้าพระยาบรมมหาศรีสุริยวงศ์ (ช่วง บุนนาค) เมื่อท่านสร้างวัดนี้ขึ้น จึงเป็นวัดหลวงโดยปริยายและมีการพระราชทานกฐินหลวง กลางเดือน 12 เป็นประเพณีมาตลอด จนถึงสมภารองค์ที่ 3 จึงเลิกไป พระราชทานให้สกุลบุนนาคเป็นผู้ดำเนินการแทน เมื่อสกุลบุนนาคเสื่อมอำนาจลง วัดนี้ก็กลายเป็นวัดราษฎร์ จนถึงทุกวันนี้...
พระพุทธรูปที่สำคัญ คือ องค์หลวงพ่อไตรรัตน์โรจน์ฤทธิ์ ซึ่งประดิษฐานอยู่บนวิหาร ริมคลองดำเนินสะดวก เพื่อให้ประชาชนได้กราบไหว้บูชา และขอพร เกิดความเป็นสิริมงคลกับชีวิตตลอดไป
ลำดับเจ้าอาวาส

พระครูอนุกูลวรากร  (เจ้าอาวาสรูปปัจจุบัน)
วิหารหลวงพ่อไตรรัตน์โรจน์ฤทธิ์
วัดชาวเหนือ

| วัดชาวเหนือ |
| --- | --- |

ชื่อสามัญ: วัดชาวเหนือ
ที่ตั้ง: ตำบลบ้านไร่ อำเภอดำเนินสะดวก จังหวัดราชบุรี
ประเภท: วัดราษฎร์
นิกาย: เถรวาท
เจ้าอาวาส: พระครูปลัดศุภชัย ขนฺติโก
กิจกรรม: ศาสนสถานในพระพุทธศาสนาที่มีกิจกรรมเชิงพุทธตลอดปี
 สถานีย่อยพระพุทธศาสนา
วัดชาวเหนือ เป็นวัดในพระพุทธศาสนา สังกัดมหานิกาย ตั้งอยู่ที่ตำบลบ้านไร่ อำเภอดำเนินสะดวก จังหวัดราชบุรี เป็นวัดที่มีความสำคัญในฐานะเป็นศูนย์กลางของชาวพุทธในบริเวณตำบลบ้านไร่
ประวัติวัดชาวเหนือ

จากคำบอกเล่าของผู้หลักผู้ใหญ่ สืบทอดกันมาว่า สมัยกรุงศรีอยุธยา เกิดศึกสงคราม จะชาวบ้านทุกหัวเมืองได้รวมตัวกัน ทำศึกสงครามเพื่อ ปกป้องบ้านเมือง รวมทั้งชาวบ้านจาก หัวเมืองภาคเหนือด้วย เมื่อสงครามสงบชาวบ้านจากภาคเหนือ ก็เดินทางกลับบ้าน ขณะแวะพักที่ริมหนองน้ำระหว่างทาง ได้สังเกตบริเวณที่พักนั้นเป็นบริเวณที่มีความสมบูรณ์ ทั้งพืชพันธ์ธัญญาหาร จึงได้ตั้ง “ปะลาม” (โรงที่พักชั่วคราวขึ้น) และได้อยู่อาศัยเรื่อยมา โดยเรียกหมู่บ้านนี้ว่า “ปะลาม”มาจนถึงทุกวันนี้ และด้วยความอุดมสมบูรณ์ของพืชพันธ์ธัญญาหาร และน้ำ ทำให้เกิดชุมชนขึ้น เรียกว่า “คลองอ้ายลาว” สันนิษฐานว่าน่าจะมีคนทางภาคอีสานมาอาศัยอยู่ด้วย และที่อยู่อาศัยเป็นลำคลอง จึงเรียกว่า “คลองอ้ายลาว” มาจนถึงทุกวันนี้ จึงได้เกิดเป็นชุมชนขึ้น
สมัยนั้นชุมชนแห่งนี้มีวัดเก่าที่ชาวบ้านเรียกว่า “วัดคุณตา” เพราะว่ามีพระหลวงตา จำพรรษาอยู่เพียงรูปเดียว วัดนี้อยู่ที่ลุ่ม มีน้ำท่วมอยู่บ่อยๆ ชาวบ้านจึงเห็นสมควรจะย้ายวัดไปอยู่อีกฝั่งคลองหนึ่ง ที่ตรงกันข้ามกับวัดคุณตา โดยสร้างวัดขึ้นมาใหม่ แต่วัดที่สร้างขึ้นมาใหม่นั้นยังไม่มีชื่อเรียกอย่างเป็นทางการ ชาวบ้านจึงเรียกกันติดปากว่า “วัดชาวเหนือ” ด้วยเหตุว่า ชาวบ้านที่ช่วยกันสร้างวัดนี้เป็นชาวภาคเหนือ
หลวงพ่อหวล ขนฺติสาโร ผู้บูรณปฏิสังขรณ์วัดชาวเหนือ บอกว่าแต่เดิม วัดนี้ มีเพียง อุโบสถเก่าหนึ่งหลัง ศาลาการเปรียญหลังเก่า และหอสวดมนต์ ซึ่งไม่พบหลักฐานว่าสร้างตั้งแต่สมัยใด สำหรับอุโบสถหลังใหม่สร้างเมื่อ พ.ศ. 2491 และสร้างเสร็จสมบูรณ์และ ปิดทองผูกพัทธสีมา เมื่อปี พ.ศ. 2493 พร้อมกับตั้งชื่อใหม่ว่า (วัดอุดรราษฎร์สัทธาราม) (อุดร=เหนือ) เพื่อเป็นอนุสรณ์แก่ชาวเหนือที่ร่วมกันสร้างวัดนี้ขึ้น แต่ชาวบ้านยังคงเรียกว่า “วัดชาวเหนือ” เหมือนเดิม
ทำเนียบเจ้าอาวาสวัดชาวเหนือ

ตั้งแต่อดีตจนถึงปัจจุบันนี้มีเจ้าอาวาส 10 รูป คือ
1. หลวงปู่ทองพูน
2. พระอาจารย์เจิม
3. พระอาจารย์ เป้า
4. พระอาจารย์เช้า
5. พระอาจารย์วุ่น
6. พระอาจารย์คล้อย
7. พระอาจารย์ทุ่น
8. พระครูวิชัยศีลคุณ (อาจารย์ครุฑ)
9. พระครูสุภัทราจารย์ (อาจารย์ทับ ปภทฺโท)
10. พระครูปลัดคณานุวัตร ดร. (ศุภชัย  ขนฺติโก) (องค์ปัจจุบัน)
(ส่วน หลวงพ่อหวล ขนฺติสาโร เป็นประธานคณะสงฆ์วัดชาวเหนือ)